ᱢᱟᱭᱤ ᱫᱷᱟᱭᱤ

ᱢᱟᱭᱤ ᱫᱷᱟᱭᱤ ᱫᱚ ᱯᱟᱠᱤᱥᱛᱟᱱ ᱫᱤᱥᱚᱢ ᱥᱤᱸᱫᱷᱽ ᱯᱨᱚᱫᱮᱥ ᱛᱷᱟᱨᱯᱟᱨᱠᱟᱨ ᱡᱤᱞᱟ ᱨᱤᱱᱤᱡ ᱢᱤᱫ ᱧᱩᱛᱩᱢᱟᱱ ᱠᱞᱟᱥᱤᱠᱟᱞ ᱥᱮᱨᱮᱧᱤᱭᱟᱹ ᱠᱟᱱᱟᱭ ᱾ ᱩᱱᱤ ᱫᱚ ᱢᱟᱭᱤ ᱫᱷᱟᱭᱤ ᱧᱩᱛᱩᱢ ᱢᱤᱫ ᱟᱹᱛᱩ ᱫᱤᱥᱚᱢ ᱨᱩᱻᱚᱨᱚᱝ ᱟᱨ ᱥᱮᱨᱮᱧ ᱜᱟᱶᱛᱟᱭ ᱵᱮᱱᱟᱣ ᱞᱮᱜᱼᱟ ᱾ ᱚᱱᱟᱨᱮ ᱡᱟᱢᱟᱞ ᱥᱟᱵᱽ ᱦᱟᱨᱢᱳᱱᱤᱭᱚᱢ ᱨᱩ ᱟᱨ ᱢᱩᱦᱚᱢᱢᱚᱫᱽ ᱯᱷᱚᱠᱤᱨ ᱫᱚ ᱰᱷᱳᱞ ᱮ ᱨᱩᱭ ᱛᱟᱦᱮᱱ ᱾ ᱢᱟᱭᱤ ᱫᱷᱟᱭᱤ ᱟᱨ ᱟᱡ ᱨᱤᱱ ᱥᱟᱶᱛᱮ ᱠᱚ ᱒᱐᱑᱕ ᱥᱟᱞ ᱨᱮ ᱟᱢᱮᱨᱤᱠᱟ ᱨᱮᱱᱟᱜ ᱮᱥ.ᱮᱠᱥ.ᱮᱥ.ᱰᱚᱵᱞᱩ. ᱨᱮ ᱥᱮᱨᱮᱧ ᱨᱩᱻᱚᱨᱚᱝ ᱠᱚ ᱩᱫᱩᱜ ᱥᱚᱫᱚᱨ ᱞᱮᱜᱼᱟ ᱾ ᱚᱱᱰᱮ ᱨᱩᱻᱚᱨᱚᱝ ᱟᱨ ᱥᱮᱨᱮᱧ ᱠᱚ ᱟᱹᱰᱤ ᱠᱚ ᱥᱟᱨᱦᱟᱣ ᱞᱮᱜᱼᱟ ᱾  ᱾ ᱯᱟᱠᱤᱥᱛᱟᱱ ᱫᱤᱥᱚᱢ ᱨᱮᱱᱟᱜ ᱠᱳᱠ ᱥᱴᱩᱰᱤᱭᱳ ᱨᱮ ᱫᱤᱥᱚᱢ ᱥᱟᱺᱜᱤᱧ ᱧᱮᱞᱮᱞᱚᱢ ᱞᱟᱹᱜᱤᱫ ᱪᱟᱹᱞᱩ ᱞᱮᱱ ᱤᱨᱟᱹᱞ ᱠᱷᱚᱫᱽ ᱥᱮᱨᱮᱧ ᱦᱮᱯᱮᱨᱟᱣ ᱨᱮ ᱥᱮᱞᱮᱫ ᱠᱟᱛᱮ ᱟᱹᱰᱤᱜᱟᱱ ᱥᱟᱨᱦᱟᱣ ᱟᱨ ᱪᱮᱦᱨᱟ ᱥᱮᱨᱮᱧᱤᱭᱟᱹ ᱞᱮᱠᱟᱛᱮ ᱧᱩᱛᱩᱢ ᱮ ᱧᱟᱢ ᱞᱮᱜᱼᱟ ᱾

ᱩᱯᱩᱨᱩᱢ ᱟᱨ ᱠᱟᱹᱢᱤ

ᱢᱟᱭᱤ ᱫᱷᱟᱭᱤ ᱫᱚ ᱢᱟᱱᱜᱟᱱᱤᱭᱟᱨ ᱜᱷᱟᱨᱚᱸᱡᱽ ᱨᱤᱱᱤᱡ ᱠᱟᱱᱟᱭ ᱾ ᱫᱟᱜ ᱮᱥᱠᱮᱪᱮᱥ ᱧᱩᱛᱩᱢ ᱢᱤᱫ ᱞᱟᱹᱭ ᱞᱟᱠᱪᱟᱨ ᱜᱟᱶᱛᱟ ᱦᱚᱛᱮᱛᱮ ᱯᱟᱠᱤᱥᱛᱟᱱ ᱫᱤᱥᱚᱢ ᱨᱩᱻ ᱚᱨᱚᱝ, ᱥᱩᱯᱷᱤ ᱥᱮᱨᱮᱧ ᱟᱨ ᱴᱚᱞᱟᱯᱟᱲᱟ ᱨᱩᱚᱨᱚᱝ ᱥᱟᱢᱟᱱᱚᱢ ᱠᱚ ᱵᱟᱧᱪᱟᱣ ᱫᱚᱦᱚᱭ ᱞᱟᱹᱜᱤᱫ ᱒᱐᱑᱕ ᱥᱟᱞ ᱨᱮ ᱪᱟᱹᱞᱩ ᱞᱮᱱ ᱞᱟᱦᱳᱴᱤ ᱞᱟᱭᱤᱵᱷ ᱨᱮ ᱥᱮᱞᱮᱫ ᱠᱟᱛᱮ ᱦᱚᱲ ᱠᱚ ᱛᱟᱞᱟᱨᱮ ᱱᱟᱯᱟᱭ ᱟᱨ ᱰᱟᱢᱟᱱ ᱥᱮᱨᱮᱧᱤᱭᱟᱹ ᱞᱮᱠᱟᱛᱮ ᱩᱯᱩᱨᱩᱢ ᱮ ᱧᱟᱢ ᱞᱮᱜᱼᱟ ᱾
ᱟᱢᱮᱨᱤᱠᱟ ᱫᱤᱥᱚᱢ ᱨᱮᱱᱟᱜ ᱱᱤᱭᱩ ᱣᱳᱨᱠ ᱜᱨᱟᱰᱩᱮᱴ ᱥᱮᱱᱴᱮᱨ ,ᱥᱤᱴᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱮᱥ.ᱮᱠᱥ.ᱮᱥ.ᱰᱚᱵᱽᱞᱩ
ᱨᱮ ᱟᱢᱮᱨᱤᱠᱟ ᱨᱤᱱᱤᱡ ᱮᱢᱵᱟᱥᱤ ᱤᱥᱞᱟᱢᱵᱟᱫᱽ, ᱥᱮᱪᱮᱫ ᱟᱨ ᱞᱟᱹᱭ ᱞᱟᱠᱪᱟᱨ ᱵᱟᱰᱚᱦᱤ ᱟᱠᱷᱽᱲᱟ ᱟᱨ ᱰᱤᱭᱩᱵᱤᱮᱢᱥᱤ ᱡᱚᱯᱲᱟᱣ ᱛᱮ ᱒᱐᱑᱕ ᱥᱟᱞ ᱨᱮ ᱦᱩᱭ ᱞᱮᱱ ᱥᱮᱨᱮᱧ ᱢᱮᱞᱟᱝᱠᱤ ᱨᱮ ᱥᱮᱨᱮᱧ ᱞᱮᱜᱼᱟ   ᱾ ᱢᱟᱭᱤ ᱫᱷᱟᱭᱤ ᱫᱚ ᱵᱨᱳᱰᱽᱣᱚᱭ ᱣᱳᱨᱞᱰᱽ ᱧᱩᱛᱩᱢ ᱥᱟᱺᱜᱤᱧ ᱧᱮᱞᱮᱞᱚᱢ ᱨᱮ ᱟᱡᱟᱜ ᱩᱯᱩᱨᱩᱢ ᱮᱢ ᱠᱟᱛᱮ ᱞᱟᱹᱭ ᱞᱮᱜᱼᱟ ᱡᱮ ᱟᱡ ᱫᱚ ᱟᱡᱟᱜ ᱟᱲᱟᱝ ᱪᱮᱛᱟᱱ ᱨᱮ ᱯᱟᱹᱛᱭᱟᱹᱣ ᱢᱮᱱᱟᱜᱼᱟ ᱾ ᱟᱡ ᱫᱚ ᱱᱚᱝᱠᱟᱱ ᱞᱟᱠᱪᱟᱨ ᱟᱱ ᱴᱷᱟᱶ ᱠᱷᱚᱱ ᱮ ᱦᱮᱡ ᱟᱠᱟᱱᱟ ᱡᱟᱦᱟᱸ ᱨᱮ ᱟᱭᱳ ᱦᱚᱲ ᱠᱚ ᱢᱮᱞᱟᱝᱠᱤ ᱠᱚ ᱨᱮ  ᱥᱮᱨᱮᱧ ᱞᱟᱹᱜᱤᱫ ᱫᱚ ᱟᱹᱰᱤ ᱛᱮᱫ ᱜᱮ ᱵᱟᱨᱚᱱᱟ ᱜᱮᱭᱟ ᱾ ᱟᱡ ᱥᱩᱢᱩᱝ ᱜᱮ ᱢᱟᱱᱜᱟᱱᱤᱭᱟᱨ ᱟᱹᱫᱤᱵᱟᱹᱥᱤ ᱜᱷᱟᱨᱚᱸᱡᱽ ᱨᱤᱱ ᱠᱩᱲᱤ ᱦᱚᱲ ᱞᱮᱠᱟᱛᱮ ᱦᱚᱲ ᱠᱚ ᱛᱟᱞᱟ ᱢᱮᱞᱟᱝᱠᱤ ᱨᱮ ᱥᱮᱨᱮᱧ ᱞᱮᱜᱼᱟ ᱾ ᱢᱮᱱᱠᱷᱟᱱ ᱦᱤᱡᱩᱜ ᱠᱟᱱ ᱫᱤᱱ ᱨᱮ ᱥᱟᱱᱟᱢ ᱜᱷᱟᱨᱚᱸᱡᱽ ᱨᱤᱱ ᱠᱩᱲᱤ ᱦᱚᱲ ᱠᱚ ᱥᱮᱨᱮᱧᱤᱭᱟᱹ ᱞᱮᱠᱟᱛᱮ ᱠᱚ ᱚᱰᱚᱠᱚᱜ ᱢᱟ ᱢᱮᱱᱛᱮ ᱞᱟᱹᱭ ᱫᱚᱦᱚ ᱞᱮᱜᱼᱟ ᱾ ᱟᱡ ᱫᱚ ᱟᱡᱟᱜ ᱟᱲᱟᱝ ᱪᱮᱦᱮᱨᱟ ᱛᱟᱦᱮᱱ ᱵᱷᱩᱛ ᱮ ᱥᱮᱨᱮᱧ ᱜᱮᱭᱟᱭ ᱢᱮᱱᱛᱮ ᱞᱟᱹᱭ ᱞᱮᱜᱼᱟ ᱾

 ᱥᱟᱹᱠᱷᱭᱟᱹᱛ 

 ᱵᱟᱦᱨᱮ ᱡᱚᱱᱚᱲ 

 Mai Dhai at Coke Studio
 Mai Dhai Band